Thomas Delaney. Thomas Joseph Delaney (; 1991-yil 3-sentyabrda tugʻilgan) — daniyalik professional futbolchi, La Liganing Sevilla klubi va Daniya terma jamoasida yarim himoyachi sifatida oʻynaydi. Klublardagi faoliyati. Copenhagen. Delaney ilk faoliyatini Daniya vakili Copenhagen klubining oʻrinbosarlar jamoasi Kjøbenhavns Boldklubda boshlagan. 2008-yilning avgust oyida norasmiy oʻrtoqlik oʻyinida Copenhagen safida debyut qilgan. 2008—2009-yilgi mavsumning birinchi yarmini KB yoshlar jamoasida oʻtkazdi. Aprel oyida Nordvest FCga qarshi yarim finalning birinchi oʻyinida rasmiy debyut qildi. Ikki haftadan soʻng javob oʻyinida Delaney boshlangʻich oʻn birlikdan joy oldi. Werder Bremen. 2016-yilning 17-avgustida Bremenning Werder klubi Delaneyning 2017-yil yanvarida klubga qo‘shilishi haqida eʼlon qildi. 2017-yilning 18-fevralida 1. FSV Mainz 05 ga qarshi o‘yinda (2:0) klub safidagi birinchi golini jarima zarbasidan kiritdi. Bu klubning ketma-ket toʻrtta magʻlubiyatdan soʻng yangi yildagi ilk gʻalabasi boʻldi. 2017-yilning 1-aprelida Delaney „Werder“ning Freiburgga qarshi oʻyinda (5:2) faoliyatidagi ilk xet-trigini qayd etdi. Borussia Dortmund. 2018-yilning 7-iyunida Delaney Dortmundning Borussia klubi bilan 4 yillik shartnoma imzoladi. „Werder“ga toʻlangan transfer narxi 20 million yevro ekani xabar qilingandi. Sevilla. 2021-yilning 25-avgustida Delaney Ispaniya La Ligasining Sevilla klubi bilan 7 million yevro evaziga to‘rt yillik shartnoma tuzdi. Xalqaro faoliyati. Delaney kattalar terma jamoasidagi debyutini 2013-yilning 15-oktyabrida 2014-yilgi Jahon chempionati saralash bosqichi doirasida Maltaga qarshi oʻyinda oʻtkazdi. 2017-yilning 1-sentabr kuni 2018-yil FIFA Jahon chempionati saralashida Polshaga qarshi oʻyinda (4:0) debyut golini kiritdi. 2018-yilning iyun oyida Daniya terma jamoasining Rossiyada boʻlib oʻtadigan jahon chempionati uchun tuzilgan tarkibdan joy oldi. Shuningdek, UEFA Yevro-2020 uchun 26 nafar futbolchidan iborat tarkibga kiritilgan. Yutuqlari. Copenhagen Borussia Dortmund Individual